<http://schema.org/articleBody>
"Un home ha matat aquest dilluns al mat\u00ED una persona a l&amp;#039;estaci\u00F3 de metro de Zabalbide, al barri bilba\u00ED de Santutxu, i n&amp;#039;ha ferit sis m\u00E9s, que tenen ferides de diverses consideracions. Les assist\u00E8ncies han intentat reanimar la v\u00EDctima despr\u00E9s d&amp;#039;una parada cardiorespirat\u00F2ria, per\u00F2 no ho han aconseguit. Dels sis ferits, un ha estat traslladat a l&amp;#039;hospital de Basurto, i els altres cinc han pogut ser atesos al mateix lloc dels fets.La v\u00EDctima era un ve\u00ED de Santutxu, de 65 anys, i el presumpte agressor \u00E9s un jove menor de 30 anys. Segons el diari El Correo, just abans d&amp;#039;atacar les set persones l&amp;#039;agressor havia cridat: &amp;quot;Han matat la meva fam\u00EDlia i ara us matar\u00E9 a tots!&amp;quot; El rotatiu afegeix que el jove ha atacat primer a la v\u00EDctima mortal i despr\u00E9s a una parella que intentava ajudar el ve\u00ED de Santutxu.L&amp;#039;agressi\u00F3 ha tingut lloc a tres quarts de deu del mat\u00ED, per causes que encara es desconeixen. El presumpte agressor ha estat detingut per la Policia Municipal de Bilbao i ja ha passat a disposici\u00F3 de l&amp;#039;Ertzaintza. L&amp;#039;Ajuntament de Bilbao ha convocat una Junta extraordin\u00E0ria de portaveus, segons El Correo."^^<http://www.w3.org/2001/XMLSchema#string>
<http://www.ara.cat/societat/metro-Bilbao-agressio-Zabalbide-Santutxu_0_590940994.html>